Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12888

2. FEJEZET – LÉGI-JÁRMŰVEK BELÉPÉSE ÉS KILÉPÉSE A. – Általános rész 2.1 A szerződő állam megfelelő intézkedéseket léptessen érvénybe a más szerződő államba induló, vagy onnan érkező légi-jármű engedélyezéséhez, amely intézkedéseket olyan módon kell bevezetni, hogy a szükségtelen késlekedést megakadályozzák. 2.2 Az induló, vagy az érkező légi-járművek hatékony engedélyezését célzó eljárások kidolgozásakor a szerződő állam – ahol szükséges - vegye figyelembe a repülésvédelem és a kábítószer ellenőrzés 2007/70/II. szám céljára alkalmazott eljárásokat. 2.3 Ajánlott gyakorlat.- A szerződő állam megfelelő ellenőrző hatóságai kössenek egyetértési szerződést az állam területére nemzetközi szolgáltatást biztosító légi-jármű üzemeltetőkkel és nemzetközi repülőtereik üzemeltetőivel, lefektetve benne a kábító és személyiség befolyásoló szerek nemzetközi forgalmazása által jelentett veszély leküzdése terén való együttműködésük irányelveit. Az ilyen egyetértési szerződést a vámügyi világszervezet által e célra kidolgozott mintái közül megfelelő szerint kell megformázni. Ezen felül, a szerződő államokat ösztönözzük, hogy egyetértési szerződést maguk között is létrehozzanak. 2.4 Ajánlott gyakorlat.- Az Egészségügyi Világszervezet Nemzetközi Egészségügyi Szabályzatával egyezésben, a szerződő állam egészségügyi okok miatt ne szakítsa meg a légi szállító tevékenységet. Olyan esetekben, amikor kivételes körülmények miatt e szolgáltatása felfüggesztését fontolgatja, mielőtt a szerződő állam a légi szállító tevékenység felfüggesztésére bármiféle lépést tenne, először konzultáljon az Egészségügyi Világszervezettel és a betegség előfordulási helye szerinti állam egészségügyi hatóságaival. B. – Dokumentumok - követelmény és alkalmazás 2.5 Légi-jármű belépéséhez, vagy indulásához a szerződő állam a jelen Fejezetben előírt okiratokon felül mást ne követeljen meg. 2.6 A szerződő állam ne követeljen vízumot, ne szedjen be vízum, vagy egyéb díjat a légi-jármű belépéséhez, vagy indulásához szükséges bármiféle okirat alkalmazásával összefüggésben 2.7 Ajánlott gyakorlat. - Az arab, angol, francia, orosz vagy spanyol nyelven benyújtott légi-jármű belépéséhez, vagy indulásához szolgáló okiratot a szerződő állam fogadja el. A szerződő állam előírhatja, hogy ezeket, szóban, vagy írásban, a saját nemzeti nyelvére lefordítsák. 2.8 A szerződő állam műszaki lehetőségeinek függvényében a légi-jármű induláshoz és belépéséhez az alábbiak szerint benyújtott dokumentumokat el kell fogadni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes